CELEX: 62015TB0368(01)
Language: ro
Date: 2016-07-14 00:00:00
Title: Cauza T-368/15: Ordonanța Tribunalului din 14 iulie 2016 – Alcimos Consulting/BCE („Acțiune în anulare — Acțiune în despăgubire — Decizii adoptate de Consiliul Guvernatorilor BCE — Furnizarea de asistență de urgență sub formă de lichidități acordată băncilor grecești — Plafon — Lipsa afectării directe — Inadmisibilitate — Nerespectarea cerințelor de formă”)

12.9.2016   
            
            
               RO
            
            
               Jurnalul Oficial al Uniunii Europene
            
            
               C 335/46
            
         Ordonanța Tribunalului din 14 iulie 2016 – Alcimos Consulting/BCE
   (Cauza T-368/15) (1)
   
   ((„Acțiune în anulare - Acțiune în despăgubire - Decizii adoptate de Consiliul Guvernatorilor BCE - Furnizarea de asistență de urgență sub formă de lichidități acordată băncilor grecești - Plafon - Lipsa afectării directe - Inadmisibilitate - Nerespectarea cerințelor de formă”))
   (2016/C 335/61)
   Limba de procedură: engleza
   
      Părțile
   
   
      Reclamantă: Alcimos Consulting SMPC (Atena, Grecia) (reprezentant: F. Rodolaki, avocat)
   
      Pârâtă: Banca Centrală Europeană (reprezentanți: K. Laurinavičius și M. Szablewska, agenți, asistați de H.-G. Kamann, avocat)
   
      Obiectul
   
   Pe de o parte, cerere întemeiată pe articolul 263 TFUE având ca obiect anularea deciziilor Consiliului Guvernatorilor BCE din 28 iunie 2015, prin care s-a decis menținerea plafonului pentru furnizarea de asistență de urgență sub formă de lichidități acordată băncilor grecești la nivelul stabilit la 26 iunie 2015, și din 6 iulie 2015, prin care s-a decis menținerea aceluiași plafon, precum și ajustarea marjelor aplicate garanțiilor acceptate de Banca Greciei în acest sens, și, pe de altă parte, cerere întemeiată pe articolul 268 TFUE având ca obiect obținerea reparării prejudiciului pe care reclamanta pretinde că l-a suferit ca urmare a deciziilor menţionate
   
      Dispozitivul
   
   
               1)
            
            
               Respinge acțiunea ca inadmisibilă.
            
         
               2)
            
            
               Obligă Alcimos Consulting SMPC la plata cheltuielilor de judecată.
            
         
      (1)  JO C 302, 14.9.2015.